CELEX: 62008TN0412
Language: sl
Date: 2008-09-25 00:00:00
Title: Zadeva T-412/08: Tožba, vložena 25. septembra 2008 – Trubion Pharmaceuticals proti UUNT – Merck (TRUBION)

22.11.2008   
            
            
               SL
            
            
               Uradni list Evropske unije
            
            
               C 301/55
            
         Tožba, vložena 25. septembra 2008 – Trubion Pharmaceuticals proti UUNT – Merck (TRUBION)
   (Zadeva T-412/08)
   (2008/C 301/92)
   Jezik, v katerem je bila tožba vložena: angleščina
   Stranke
   
      Tožeča stranka: Trubion Pharmaceuticals Inc. (Seattle, Združene države) (zastopnik: C. Hertz-Eichenrode, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Merck KGaA (Darmstadt, Nemčija)
   Predlogi tožeče stranke
   
               —
            
            
               Odločba drugega odbora za pritožbe Urada za usklajevanje na notranjem trgu (znamke in modeli) z dne 3. julija 2008 v zadevi R 1605/2007 2 naj se razveljavi; in
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   
      Prijavitelj znamke Skupnosti: tožeča stranka.
   
      Zadevna znamka Skupnosti: besedna znamka „TRUBION“ za proizvode in storitve iz razredov 5 in 42.
   
      Imetnik znamke ali znaka, navajanega v postopku z ugovorom: druga stranka pred odborom za pritožbe.
   
      Znamka ali znak, navajan v postopku z ugovorom: besedna znamka Skupnosti „BION“ št. 72 884 za različne proizvode; figurativna znamka Skupnosti „TriBion Harmonis“ št. 3 282 936 za različne proizvode.
   
      Odločba oddelka za ugovore: ugoditev ugovoru glede proizvodov iz razreda 5 in zavrnitev ugovora za storitve iz razreda 42.
   
      Odločba odbora za pritožbe: zavrnitev pritožbe.
   
      Navajani tožbeni razlogi: kršitev člena 8(1)(b) Uredbe Sveta št. 40/94, saj naj odbor za pritožbe, (i) ne bi presojal podobnosti znamk tako, da bi upošteval celosten vtis prejšnje znamke, in (ii) ne bi upošteval soodvisnosti med upoštevnimi dejavniki, zlasti majhno podobnost med proizvodi, ko je presojal o verjetnosti zmede.